Ageldun ḥuzant imeslayen i as-d-tenna tgeldunt, tseḥḥer-it s lehdur-is, ur yeẓṛi amek ara as-d-isebgen lfeṛḥ-is, iɛuhed-itt ad tiḥemmel kter n yiman-is. Ur yeẓṛi d acu ara as-ihder, ɛarqen-as lehdur, ttrun-d imeṭṭawen n lfeṛḥ, tezdi-ten tayri. Ageldun isetḥa kter n tgeldunt, maci d ayen isewhamen; acku nettat tesɛa lweqt, txemmem, thegga-d mera acu ara as-id-tinni, d ṣṣaḥ taḥkayt ur d-tenni ara tawkilt thega-as i tgeldunt tirga lɛali deg yiḍes-is aɣezfan.